নতুন এক সংস্কৃতি নির্মাণের সংগ্রামে রত আমরা। সেই সংস্কৃতি নির্মাণের উদ্দেশ্যেই শ্বেতপত্র প্রকাশের মধ্য দিয়ে স্বচ্ছতা ও জবাবদিহিতার সংস্কৃতি প্রতিষ্ঠার এই প্রয়াস। কেবল আর্থিক হিসাব, আয়-ব্যয় বা কর্মকান্ডের বিবরণ নয়, একই সাথে যে মতাদর্শিক অবস্থানকে সামনে রেখে আমরা এই কাজ করছি শ্বেতপত্রের মাধ্যমে তা সবার সামনে তুলে ধরাও গণতান্ত্রিক চর্চার অংশ বলে আমরা মনে করি। একই সাথে আমরা আশা করি বর্তমানের লুটপাট, দুর্নীতি ও স্বৈরাচারের আর্থ-সামাজিক ব্যবস্থার বিপরীতে জনগণের প্রতিটি বন্ধু সংগঠন এ ধরনের প্রতিটি কার্যক্রমে নিজেদের আয়-ব্যয়ের হিসাব জনগণের সামনে প্রকাশ করবে।